Divadlo dNO

Divadlo dNO je nezávislé slovenské divadlo, ktoré pôsobí od roku 2020 v Námestove. Kolektív sa venuje autorskej tvorbe divadelných inscenácií, programovo sa zameriava na lokálne témy s presahom na globálnu spoločnosť. Počas krátkej histórie získalo dNO za svoju tvorbu 9 ocenení z vrcholnej prehliadky Scénická Žatva a dve hlavné ceny festivalu Belopotockého Mikuláš. V roku 2025 dNO úspešne reprezentovalo SR na divadelnej olympiáde Mondial du Théâtre v Monaku. Domovskou scénou divadla je Dom kultúry v Námestove.

 Poslanie a program 
Divadlo dNO pôsobí od roku 2020 v Námestove. Odvtedy sa formuje ako platforma pre dramatickú tvorbu miestnych umelcov a nadšencov, ktorí zdieľajú spoločný záujem o skúmanie a divadelné spracovanie lokálnych tém. dNO prináša novú ponuku „domáceho kultúrneho produktu“, ktorú diváci i odborná verejnosť oceňujú svojim záujmom. Divadlo poskytuje priestor pre spoluprácu miestnych ochotníkov s profesionálnymi divadelníkmi, čo ponúka príležitosť na vzájomné ovplyvňovanie, spoločný umelecký rozvoj a v konečnom dôsledku aj rast kvality výsledného diela. Prítomnosť súčasného pohľadu na divadelnú tvorbu predstavuje prínos a pluralitu pre región, kde divadelní ochotníci spravidla prezentujú divadlo vo forme všeľudovej folklórnej zábavy. Naproti tomu, dNO vníma divadlo ako spoločenský akt - spôsob práce a dramaturgia sa odvíjajú od spoločenskej situácie, ktorú autori pozorne sledujú, komentujú a predstavujú verejnosti.

 Inscenácie 
 Granica  /  Hranica (2025)
 Hranica (2024)
 Genius Loci N/A (2023)
 Oravka (2023)
 No Land (2022)
 Hra na Boha (2021)
 Judenrein (2020)

 Ocenenia a festivalové účasti 
 Mondial du theatre Monaco - reprezentácia SR
 Scénická žatva 2025 - Scénické vence v kategóriách: najlepšia réžia (Lukáš Kubík), najlepšia scénografia (Lukáš Kubík), najlepší mužský herecký výkon (Vlado Zboroň, Roman Večerek, Jozef Miklušičák)
 Festival Pohoda Trenčín
 Belopotockého Mikuláš 2025Hlavná cena festivalu a Špeciálna cena za dramatizáciu témy
 FAD Košice 2024 - Kasárne Kulturpark
 Divadelná Chalupka Brezno 2024
 Jiraskuv Hronov 2024
 Akademický Prešov 2024Divadlo Jonáša Záborského
 FAD Košice 2023 - Kasárne Kulturpark
 Scénická žatva 2023Scénické vence v kategóriách: najlepšia réžia (Lukáš Kubík), najlepšia hudba (Adrián Malovaník), najlepší výkon hereckého kolektívu (divadlo dNO)
 Belopotockého Mikuláš 2023Zlaté pásmo a Individuálna cena za dramatizáciu témy
 Akademický Prešov 2023Divadlo Jonáša Záborského 
 Turčianske javisko 2023Slovenské komorné divadlo Martin - 1. miesto
 TvorBA 2023Divadlo Astorka Korzo Bratislava
 Scénická žatva 2022Scénické vence v kategóriách: Prekvapenie žatvy, Najlepšia dramaturgia, Najlepší mužský herecký výkon
 Belopotockého Mikuláš 2022Hlavná cena festivalu
 Jiraskuv Hronov 2022
 Turčianske javisko 2022Slovenské komorné divadlo Martin
 Oravské javisko 2022
 Slanický ostrov divadla 20202025

 Referencie 

 Externé odkazy 

 www.divadlodno.sk - oficiálny web divadla
 Divadlo dNO na Facebooku
 Kotlebu zrušili pre koronavírus, ale Tisa aj drsný príbeh o holokauste na Orave ukázali – reportáž z predstavenia Judenrein v Denníku N (2020)
 Ako by ti zmenila život židovská hviezda na hrudi? Námestovský experiment – podcast s tvorcami z divadla na portáli Aktuality.sk (2020)
 Synagógu zbombardovali, Židov vyvraždili. Rabín sa vrátil do Námestova vďaka ochotníkom – reportáž o tvorbe divadla v denníku SME (2022)
 Hra o vražde v kostole získala cenu za najlepšiu inscenáciu  – reportáž z predstavenia Hra na Boha v denníku SME MY Orava (2022)
 Architekt Kubík: Vŕtam aj do polarizačných tém, nechystám sa prestať ani nebalím kufre – rozhovor s režisérom divadla v denníku SME (2023)
 Rozhovor so zakladateľmi divadla dNO Danielou a Lukášom Kubíkovcami  - mloki.sk
 Recenzia inscenácie Genius loci N/A od Miroslava Zwiefelhofera - mloki.sk
 Recenzia inscenácie Hranica / Granica od Adriana Jarosza - onet.pl (v poľštine)

Kategória:Divadlá na Slovensku
Kategória:Námestovo
Kategória:Organizácie založené v 2020